Välituntisäännöt

# Yleiset:

* Välitunnit vietetään ulkona. Varsinaista pakkasrajaa ei ole, vaan kaikki ulos ja kovilla pakkasilla saa tulla sisälle ennen kellon soittoa, jos paleltaa. Poikkeussäännöistä kuulutetaan!
* Pyöräkatoksilla oleskelu on kielletty välitunneilla.
* Pelivälineet, liukurit yms. otetaan käyttöön vain välituntisin koulupäivän aikana. Välineet palautetaan käytön jälkeen takaisin omalle paikalleen.
* Frisbeetä ei heitellä välituntisin.
* Reput yms. tavarat tuodaan sisälle vasta välitunnin päätyttyä tai aamulla kellon soidessa sisälle.
* Välituntileikit ovat kaikille osallisille turvallisia ja kivoja; välitunneilla ei painita, leikkitapella eikä roikuta toisten kaulassa tai vaatteissa. Kunnioitetaan muiden leikkejä ja annetaan toisten leikkiä rauhassa. Puhumme toisillemme kauniisti; emme nimittele, hauku toisia.
* Nurmikkoalueilla saa oleskella.
* Koulun pihalla liikutaan **jalkaisin.**
* Kiellettyjä ovat: tappeleminen, töniminen, kiroilu, kivien/käpyjen/lumipallojen ja hiekan heitteleminen ja potkiminen, pihavalotolpissa kiipeily ja roikkuminen sekä luvaton koulun alueelta poistuminen.
* Lainaamon välineistä minisukset, frisbeet ja pulkat on tarkoitettu käytettäviksi **ainoastaan oppitunneilla** opettajan ohjeilla ja valvonnassa.

# Areena:

- Areenavuoroja kunnioitetaan. Jos luokka ei käytä vuoroaan, välituntivalvoja

 päättää, ketkä areenalle pääsevät.

- Areenan laidoilla ei istuta, päädyissä, verkoissa tai koreissa ei roikuta/kiipeillä.

- Mikäli areena ei ole käyttökunnossa, laitetaan areena käyttökieltoon

 kuulutuksella.

# Telineet:

* Kieppua saa ainoastaan **yläpihan rekkitangoissa**, **joiden alla on hiekka.**
* Telineradan telineet on tarkoitettu kiipeilyyn, temppuiluun ja tasapainoiluun. Muualla tämä kiipeily ja tasapainoilu ei ole sallittua; Jalkapallomaalit, laidat, verkot, korit, pihavalotolpat ja pihan aidat.
* Rataa kiertävillä on etuajo-oikeus radan telineisiin.
* Keinuissa keinutaan istualtaan. Keinuissa keinutaan, ei pyöritä.
* Korikeinussa vauhdit voi ottaa seisaaltaan pitäen kiinni korikeinun sivuketjuista.
* Jos keinuihin on jonoa, keinumisaika on 20 edes-takaista heilahdusta.
* Keinuissa saa keinua 1 oppilas kerrallaan.
* Korikeinussa saa olla enintään 4 oppilasta kerralla.
* Vauhdit on sovitettava keinujien ikä- ja taitotason mukaan.
* Keinuista ei saa hypätä.

# Talvi:

* Mäkeä lasketaan vain sovitussa paikassa, joka on yläparkkiksen ja ylä- välituntipihan välinen rinne partaiden vieressä. Mäessä lasketaan istualtaan liukurilla tai ilman laskuvälinettä. Jono/junalasku sallittua.
* Voit laskea, kun edellinen laskija poistunut mäen alta. Poistu radalta heti, kun olet laskenut.
* Kierrä takaisin ylös jonoon mäen sivusta.
* Lumipallojen heittely on kielletty.
* Toisten tekemät lumirakennelmat; lumilinnat, lumiukot yms. annetaan olla rauhassa eikä niitä rikota.
* Jääliukuratoja ei saa tehdä eikä käyttää.
* Lumikasoissa saa kiipeillä. Niissä ei tönitä, eikä leikkitapella.